**Mór Városi Önkormányzat Képviselő-testületének**

**101/2025. (III.26.) határozata**

**Mór város helyi menetrend szerinti autóbuszos személyszállítási közszolgáltatás menetrendjének módosítása tárgyában**

1./ Mór Városi Önkormányzat Képviselő-testülete egyetért a menetrend szerinti autóbuszjárattal történő helyi személyszállítási közszolgáltatás menetrendjének alábbiak szerinti és 2025. április 28. napjától kezdődően bevezetésre kerülő módosításával:

* a Mór, Autóbusz-állomásról 5 óra 15 perc helyett **5 óra 05-kor** indul a járat és a Velegi úti lakótelepre 5 óra 46 perc helyett **5 óra 36-ra** érkezik,
* a Mór, Velegi úti lakótelepről 7 óra 10 perc helyett **7 óra 00-kor** indul a járat és az Autóbusz-állomásra 7 óra 36 perc helyett **7 óra 26-ra** érkezik,
* a Mór, Velegi úti lakótelepről 7 óra 15 perc helyett **7 óra 05-kor** indul a járat és az Autóbusz-állomásra 7 óra 34 perc helyett **7 óra 24-ra** érkezik,
* az Autóbusz-állomásról 20 óra 35 perckor induló és a Velegi úti lakótelepre 20 óra 53 perckor érkező járat törlésre kerül.

2./ A módosítással kapcsolatos költségek fedezetére a forrás az Önkormányzat 2025. évi költségvetésében a Közutak, hidak, alagutak üzemeltetése, fenntartása kormányzati funkción az 5533-754-10 Helyi tömegközlekedési szolgáltatás költségsoron rendelkezésre áll.

3./ Felkéri a Képviselő-testület a M-Bussal Kft.-t, mint szolgáltatót, hogy a közszolgáltatási szerződésben és a hatályos jogszabályokban foglaltaknak megfelelően tegye közzé a menetrend módosítását.

4./ A Képviselő-testület felhatalmazza a polgármestert Mór város helyi menetrend szerinti autóbuszos személyszállítási közszolgáltatására kötött közszolgáltatási szerződésnek az 1./ pontban foglaltaknak megfelelő módosítása aláírására.

Határidő: 2025.04.25.

Felelős: polgármester(Városfejlesztési és -üzemeltetési Iroda)

Fenyves Péter Dr. Taba Nikoletta

polgármester jegyző